laion/Wikipedia-Exotic huggingface dataset:
RTVA

RTVA (נקראת גם Ràdio i Televisió d'Andorra, מילולית: רדיו וטלוויזיה באנדורה) היא רשת השידור הציבורית של אנדורה. הרשת מפעילה ערוץ טלוויזיה ותחנת רדיו ושידוריה מתנהלים בקטלאנית. שירות השידור הציבורי בנסיכות החל ב-26 באוקטובר 1989, לאחר שהוחלט להקים ארגון שידור ארצי. עקב ההחלטה הוקם OTRA, שהיה אחראי על השידורים הן ברדיו והן בטלוויזיה. ב-1995 החל לשדר ערוץ הטלוויזיה הראשון באנדורה. כל התוכן של RNA ו-ATV (גופי השידור האנדוריים) הופק בידי חברות עצמאיות עד שנת 1997 כאשר OTRA החל להפיק את כל התוכן שלו בכוחות עצמו. ב-13 באפריל 2000 הוחלף גוף השידור ב-RTVA .RTVA השתלטו על השידורים גם בטלוויזיה וגם ברדיו. הארגון היה חבר פעיל באיגוד השידור האירופי (EBU) מאז 2002 ולקח חלק בתחרויות האירוויזיון בשנים 2002-2004. בשנת 2012 פרשה RTVA מהאיחוד מסיבות כלכליות. ארגון השידור צריך להתחרות בתחנות רדיו וטלוויזיה צרפתיות וספרדיות, שמהוות תחרות של ממש, שעשויות להפוך בקלות למובילות במדינה הקטנה. ATV משדר מגוון רחב של תוכניות, כולל ספורט, מוזיקה, סרטים ותוכניות מגזין כמו גם תוכניות לילדים. תוכנית הדגל - החדשות - ATV Notices משודרת שלוש פעמים במהלך היום, עם מבזקים ב-13.45, 21.00 ובסמוך לסגירת השידורים. כמו כן משדר הערוץ גם שידור חי מהפרלמנט באנדורה. לרוב משדר ATV בין השעות 7.30 בבוקר ועד 23.45 בערב. לאחר סיום השידורים מוצגות שקופיות המציגות מידע על יום השידורים הבא. תחנת הרדיו הלאומית של אנדורה משדרת בעיקר מוזיקה, למרות שגם משודרים מבזקים אחת לשעה. התחנה משדרת 24 שעות ביממה, 7 ימים בשבוע. ATV ו-RNA משודרים בחינם באינטרנט באתר RTVA. לעיתים שידורי ATV מוחלפים בתבנית בדיקה בשל מגבלות זכויות יוצרים על כמה מהתוכניות. RNA - תחנת הרדיו הלאומית של אנדורה ATV - ערוץ הטלוויזיה הלאומי של אנדורה מנהלים: נשיא: אלברט פינט מנכ"ל: ג'ורדי מארטיצ'לה מימון: הארגון ממומן ב-100% מתקציב ממשלת אנדורה. מדיה וקבצים בנושא RTVA בוויקישיתוף אתר האינטרנט הרשמי של RTVA (בקטלאנית) RTVA, ברשת החברתית פייסבוק RTVA, ברשת החברתית אקס (טוויטר) RTVA, ברשת החברתית אינסטגרם RTVA, סרטונים בערוץ היוטיוב RTVA, סרטונים באתר Vimeo הדף לא נמצא הדף לא נמצא
Gangsta Bitch Music, Vol. 2

Gangsta Bitch Music, Vol. 2 הוא המיקסטייפ השני של הראפרית האמריקאית קארדי בי. המיקסטייפ יצא לאור ב-20 בינואר 2017, על ידי חברת התקליטים KSR. המיקסטייפ יצא לאור שנה לאחר צאת המיקסטייפ הראשון של קארדי בי, Gangsta Bitch Music, Vol. 1. עם יציאתו נכנס המיקסטייפ אל המקום ה-25 במצעד האלבומים העצמאיים של בילבורד. המיקסטייפ יצא כמיקסטייפ השני של קארדי בי ובתוכו נכללו אמנים כגון, אופסט (מלהקת מיגוס), קונשנס, דיג'יי הארדוורק, קזנובה, ג'וש איקס וכולי. לשיר "Lick", יצא וידאו קליפ, שזכה להצלחה נאה ביוטיוב והצליח לצבור נכון לינואר 2022, למעלה מ-49 מיליון צפיות. בקליפ נכלל גם אופסט, שבהמשך נישא לקארדי בי. הסינגל הראשון והיחיד מתוך האלבום "Bronx Season", יצא לאור ב-15 בספטמבר 2016, ולא זכה להצלחה כלל. רשימת הרצועות לקוחה מתוך חנות המוזיקה, אייטונס. מידע על האלבום Gangsta Bitch Music, Vol. 2 באתר MusicBrainz מידע על האלבום Gangsta Bitch Music, Vol. 2 באתר AllMusic האלבום Gangsta Bitch Music, Vol. 2 באתר Discogs Artists | The KSR Group, ksrgroupllc.com (באנגלית) Release group “Gangsta Bitch Music, Vol. 1” by Cardi B - MusicBrainz, musicbrainz.org Cardi B - Gangsta Bitch Music, Vol. 1, Discogs (באנגלית) Cardi B, Billboard Gangsta Bitch Music Vol. 2 by Cardi B, Genius (באנגלית) YouTube Stats of Cardi B Feat. Offset "Lick" (WSHH Exclusive - Official Music Video), kworb.net WORLDSTARHIPHOP (2017-05-18), Cardi B Feat. Offset "Lick" (WSHH Exclusive - Official Music Video), נבדק ב-2018-01-09 חן פרורדין, ‏פוט א רינג און איט: קארדי בי התארסה, באתר ‏מאקו‏, 29 באוקטובר 2017 "Bronx Season" from Bronx Season - Single by Cardi B on iTunes (באנגלית אמריקאית), 2016-09-15, נבדק ב-2018-01-09 Gangsta Bitch Music, Vol. 2 by Cardi B on Apple Music (באנגלית אמריקאית), 2017-01-20, נבדק ב-2018-01-09
Bartier Cardi

Bartier Cardi הוא סינגל שהוקלט על ידי הראפרית האמריקאית קארדי בי, בשיתוף הראפר 21 סבאג'. השיר יצא לאור ב-22 בדצמבר 2017, כסינגל השני מתוך אלבום הבכורה שלה Invasion of Privacy, כאשר קודמו הוא, "Bodak Yellow". עם יציאתו נכנס השיר אל המקום הארבע עשרה במצעד הבילבורד הוט 100, והארבעים במצעד הסינגלים הבריטי. השיר יצא בסמוך להכתרתה של קארדי בי כראפרית היחידה בהיסטוריה שהצליחה להכניס את שלושת הסינגלים הראשונים שלה אל העשירייה הפותחת של מצעד הבילבורד הוט 100, כשהראשון מביניהם ("Bodak Yellow"), הגיע בשיאו אל המקום הראשון, השני ("MotorSport"), אל המקום השישי, והשלישי ("No Limit"), אל המקום הרביעי. השיר נכתב על ידי קארדי בי, 21 סאבג', סמואל גלואדה ודריל מק'ורקל. את השיר פרסמה קארדי בי ברשתות החברתיות כבר ב-20 בדצמבר באותה השנה. טרם הוציאה את הווידאו קליפ המלא של השיר, העלתה קארדי בי לערוץ ה-Vevo שלה אודיו של השיר, המציג את עטיפתו של הסינגל. האודיו זכה לוויראליות רבה, ונכון לדצמבר 2019, מונה הצפיות שלו עומד על למעלה מ-94 מיליון צפיות. באפריל 2018, יצא הקליפ הרשמי של השיר. הקליפ בוים על ידי פטרה קולינס. בארצות הברית הצליח השיר להגיע אל המקום ה-14 ובכך הפך לרביעי של קארדי בי שעשה זאת. מידע על היצירה "Bartier Cardi" באתר מיוזיק בריינז מידע על הסינגל "Bartier Cardi" באתר מיוזיק בריינז מידע על השיר "Bartier Cardi" באתר AllMusic מילות השיר "Bartier Cardi" באתר Genius סרטון השיר "Bartier Cardi" באתר יוטיוב מידע על השיר "Bartier Cardi" באתר iTunes Cardi B Previews New Song Bartier Cardi Featuring 21 Savage - XXL, XXL Mag "Cardi B Joins The Beatles & Ashanti With First 3 Hot 100 Hits in Top 10 Simultaneously; Ed Sheeran & Beyonce's 'Perfect' No. 1". Billboard. נבדק ב-2018-01-09. Official Singles Chart Top 100 | Official Charts Company, www.officialcharts.com (באנגלית) "Cardi B Bodak Yellow (Money Moves) Chart History". Billboard. נבדק ב-2018-01-09. "Cardi B MotorSport Chart History". Billboard. נבדק ב-2018-01-09. "Cardi B No Limit Chart History". Billboard. נבדק ב-2018-01-09. Cardi B (Ft. 21 Savage) – Bartier Cardi (באנגלית), נבדק ב-2019-12-17 "Cardi B Sets New Single 'Bartier Bardi' Featuring 21 Savage". Billboard. נבדק ב-2018-01-09. Bartier Cardi (feat. 21 Savage), נבדק ב-2019-12-17 Cardi B (2017-12-21), Cardi B - Bartier Cardi (feat. 21 Savage) [Official Audio], נבדק ב-2018-01-09 "Cardi B's "Bartier Cardi" Music Video Is One Big Lesson in Peak Glamour". Vogue (באנגלית). נבדק ב-2018-04-13. "Cardi B Decked Out in Diamonds in 'Bartier Cardi' Video: Watch". Billboard. נבדק ב-2018-04-13. "Cardi B". Billboard. נבדק ב-2018-01-09. "Gold & Platinum - RIAA". RIAA (באנגלית אמריקאית). נבדק ב-2018-04-13. www.bpi.co.uk "Gold/Platinum - Music Canada". Music Canada (באנגלית אמריקאית). נבדק ב-2018-04-13. Urban/UAC Future Releases | R&B, Hip Hop, Release Schedule and Street Dates | ..., web.archive.org, ‏2018-07-28
איסון

איסון (יוונית: Αισων) הוא דמות במיתולוגיה היוונית מלכה של העיר יולוקוס שבתסליה (העיר וולוס ביוון) של ימינו ואביו של יאסון, מנהיג הארגונאוטים. אביו, קרתיאוס מייסד העיר, נשא את אחייניתו טירו לאשה לאחר שזו ילדה את פליאס ונלאוס לפוסידון. מזיווג זה נולדו שלושה ילדים ובהם איסון. קרתיאוס הוריש לו את המלוכה, אולם אחיו למחצה פליאס הדיח אותו, נישלו מכל נכסיו והחזיקו במעצר בית. לאיסון ופולימדה אשתו נולדו יאסון ופרומאכוס. כאשר יאסון הפליג למסעו, פליאס, משוכנע שהוא לא ישוב, החליט להרוג את איסון. הוא איפשר לאיסון להמית עצמו בדם של פר ששחט ואשתו התאבדה אחריו. את הבן הנותר, פרומאכוס, רצח פליאס. סיפור אחר על סופו של איסון טוב יותר: בשובו של יאסון שכב איסון גוסס על ערש דווי ולא יצא לקבל את פני בנו החוזר ואף לא הכירו כשזה בא אליו. מדיאה המכשפה, אהובתו של יאסון, הקריבה קורבנות לרצות את אלי המוות וטיהרה את גופו של הישיש. בחרב חתכה את גרונו של הזקן ויצקה לפצע הפעור שיקוי שרקחה. כך החייתה את המלך הגוסס והחזירה לו את נעוריו. לפי עצתה, ביצעו בנותיו של פליאס מעשה דומה אלא שמדיאה טמנה להם פח: היא הותירה את גופת אביהם המבותרת מבלי להחיותו. מדיה וקבצים בנושא איסון בוויקישיתוף
נדים אמירי

נדים אמירי (נולד ב-27 באוקטובר 1996 בלודוויגסהאפן, גרמניה) הוא כדורגלן גרמני המשחק בעמדת הקשר התקפי במיינץ 05 ובנבחרת גרמניה. אמירי הצטרף למועדון הכדורגל הופנהיים בשנת 2012 מוולדהוף מנהיים וערך את הופעת הבכורה שלו במדי הקבוצה הבוגרת ב-7 בפברואר 2015 בהפסד החוץ 0–3 נגד וולפסבורג. ב-30 ביולי 2019, חתם אמירי בשורות מועדון הכדורגל באייר לברקוזן, והיה לשחקן הרכב קבוע, וקבוצתו סיימה בעיקר בצמרת הטבלה. יכולתו הטובה באותה תקופה הביאה לזימונו לנבחרת גרמניה. בינואר 2022 הושאל לגנואה מהסרייה א' עד לסוף עונת 2021/22, וערך בשורותיה 13 הופעות ליגה, אך לא הצליח למנוע את נשירתה לסרייה ב'. בתום ההשאלה חזר אמירי ללברקוזן, ובעונת 2022/23 חזר להיות שחקן הרכב, והבקיע 4 שערי ליגה. את עונת 2023/24 פתח אמירי בלברקוזן, שזכתה בסיומה באליפות היסטורית וגם בגביע הגרמני. עם זאת, אמירי עבר בחלון ההעברות של החורף למיינץ 05. אמירי הפך לשחקן הרכב קבוע במיינץ, וסייע להישארותה בליגה בתום העונה. אמירי ערך 24 הופעות והבקיע שישה שערים במדי נבחרת גרמניה בכדורגל עד גיל 21, עמה זכה באליפות אירופה בכדורגל עד גיל 21 - 2017 אחרי ניצחון בגמר על ספרד, והגיע לגמר אליפות אירופה בכדורגל עד גיל 21 – 2019, שם הפסיד עם נבחרתו 1–2 לאותה ספרד, וכבש את השער המצמק. ב-9 באוקטובר 2019 ערך אמירי את הופעת הבכורה במדי נבחרת גרמניה הבוגרת, כשנכנס כמחליף בתיקו 2-2 מול ארגנטינה במשחק ידידות. בקיץ 2021 זומן אמירי לסגל הגרמני לאולימפיאדת טוקיו 2020. אמירי הבקיע עבור גרמניה שני שערים בטורניר זה, אך גרמניה הודחה כבר בשלב הבתים. נדים נולד בלודוויגסהאפן להורים אפגנים. לאומיים אליפות אירופה בכדורגל עד גיל 21 (1): 2017 מדיה וקבצים בנושא נדים אמירי בוויקישיתוף נדים אמירי, באתר Transfermarkt נדים אמירי, באתר Fussballdaten.de (בגרמנית) נדים אמירי, באתר Soccerway נדים אמירי, באתר WorldFootball.net נדים אמירי, באתר National Football Teams נדים אמירי, באתר FootballDatabase.eu
יוהאן נפומוק קרל, נסיך ליכטנשטיין

יוהאן נפומוק קרל, נסיך ליכטנשטיין (בגרמנית: Johann Nepomuk Karl von Liechtenstein;‏ 6 ביולי 1724 - 22 בדצמבר 1748), היה נסיך ליכטנשטיין בין השנים 1745–1748. יוהאן נפומוק קרל נולד ב-6 ביולי 1724 בפראג, ליוזף יוהאן אדם, נסיך ליכטנשטיין ולמריה אנה, רוזנת אטינגן-שפילברג, בתם של פרנץ אלברכט, נסיך אטינגן-שפילברג והברונית יוהנה מרגרטה משוונדי. בשנת 1732 בהיותו בן 8, מת אביו יוזף יוהאן אדם, נסיך ליכטנשטיין, ויוהאן נפומוק קרל ירש את נחלותיו, אולם בשל היותו קטין שלט דודו יוזף ונצל הראשון, נסיך ליכטנשטיין כעוצר הנסיכות. דודו ניסה להכין אותו לתפקידו העתידי, אולם יוהאן נפומוק קרל לא השקיע בלימודיו, ועם עלותו לשלטון בשנת 1745 הוא הזניח את תפקידו, ודרדר את מצבה הכלכלי של הנסיכות. למרות חוסר הכישרון הברור, קיבל הנסיך תפקיד בחצר המלוכה ההונגרית והבוהמית. ב-22 בדצמבר 1748 מת יוהאן קרל נפומוק בווישאו, ודודו יוזף ונצל הראשון, נסיך ליכטנשטיין עלה לשלטון במקומו. ב-19 במרץ 1744 התחתן יוהאן נפומוק קרל בת דודתו עם מריה יוזפה, רוזנת האראך-רוהארו, בתם של פרידריך אוגוסט פון-האראך-רוהארו ומריה אלאונורה, נסיכת ליכטנשטיין, ממנה נולדו לו 3 ילדים: מריה אנה, נסיכת ליכטנשטיין (1745–1752) יוזף יוהנס, נסיך ליכטנשטיין (1747) מריה אנטוניה, נסיכת ליכטנשטיין (1749–1813), התחתנה עם ונצל, נסיך פאר מדיה וקבצים בנושא יוהאן נפומוק קרל, נסיך ליכטנשטיין בוויקישיתוף
ירדה השבת

ירדה השבת הוא שיר עברי מאת יהושע רבינוב, שהולחן בשנות הארבעים על ידי מלחין הזמר העברי דוד זהבי. השיר מזוהה עם התנועה הקיבוצית, ובקיבוצים רבים היה מושר מדי שבת. על פי המסופר נכתב השיר בעקבות ביקור בקיבוץ גינוסר. בשעת ערב שבת טייל רבינוב בוואדי חמאם ("ואדי היונים", שמו הערבי של נחל ארבל) שעל יד הקיבוץ וראה את מאות היונים העפות בחזרה אל קינן; לאחר שחזר לקיבוצו כתב רבינוב את השיר. הוא הודפס לראשונה בעיתון דבר בחודש דצמבר 1944, ובשנית בחודש דצמבר 1947, ונכלל בספרו של רבינוב ״משעולים לאופק״ שראה אור בשנת 1946. עוד לפני הדפסתו בספר הגיע השיר לידי דוד זהבי, חבר קיבוץ נען, דרך אליהו וגר, חבר קיבוץ גינוסר, שקיבלו מאשתו של רבינוב. זהבי הלחין את השיר וכך הופץ הלחן בזמן הוצאת הספר. הביצוע המוקלט הראשון הוקלט בשנת 1961 על ידי הדסה סיגלוב בעיבוד שמעון כהן. לאורך השנים זכה השיר לעיבודים ולביצועים רבים בידי אמנים שונים, ביניהם נחמה הנדל, דפנה ארמוני, נורית גלרון, יהורם גאון, אורן צור (יליד גינוסר) ואחרים. בכל ביצועי השיר המוקלטים הושרו הבתים הראשון, השני והרביעי, ללא הבית השלישי. בין השאר נכלל השיר באנתולוגיה ״אדמה אדמתי - מבחר שירי ארץ ישראל״ בעריכת המשורר יחיאל חזק, שיצאה ב-1985 בהוצאת ספרית פועלים. "ירדה השבת" באתר בית לזמר העברי השיר ירדה השבת, באתר הפיוט והתפילה מילות השיר "ירדה השבת" והאזנה לו, באתר זמרשת פרופ' אריאל הירשפלד, ירדה השבת, בתוך המאמר ״ברק השמים, תפילת האדם״, באתר זמרשת ירדה השבת, באתר סיפורי השירים של עופר גביש ירדה השבת, באתר תווימילים ביצועים: ירדה השבת, בביצוע דפנה ארמוני ובעיבוד גיל אלדמע ירדה השבת, באתר שירה עובדת - לקידום ושימור זמר ההתיישבות העובדת יהושע רבינוב, ירדה השבת, דבר, 22 בדצמבר 1944 יהושע רבינוב, שירים, דבר, 5 בדצמבר 1947 ירדה השבת, באוסף המוזיקה הישראלית, שיר ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
שודדי הקאריביים

האם התכוונתם ל... שודדי הים הקאריביים – שודדי ים שפעלו בים הקריבי במאות ה-17 וה-18. שודדי הקאריביים (מתקן שעשועים) – מתקן בפארקי השעשועים של חברת וולט דיסני. שודדי הקאריביים (סדרת סרטים) – זיכיון סרטי הרפתקאות בהפקת חברת וולט דיסני.
קרנוטאורוס

קרנוטאורוס (שם מדעי: Carnotaurus) הוא סוג של דינוזאור טורף מקבוצת התרופודה. פירוש שמו המדעי: "Carno" - קרניבור "taurus" - פר, ובסך הכל: "הפר אוכל הבשר" עקב זוג זיזי העצם שבקצה גולגולתו הגדולה, שייתכן שהגנו על עיניו הקטנות, והיו דמויי קרניים. הקרנוטאורוס הגיע לאורך 7.5–9 מטר ולמשקל של 1.35 טון, והיה קטן בהרבה מרוב הדינוזאורים הטורפים. הייתה לו לסת קצרה מלאה שיניים חדות, זיזים גדולים בקצה ראשו שדמו לקרני פרה, ידיים קטנות עוד יותר מזרועותיו של הטירנוזאורוס רקס ורגליים גדולות ומוצקות. המאובנים שלו נמצאו בארגנטינה והוא חי לפני 69–72 מיליון שנה בתקופת הקרטיקון. ככל הנראה הוא היה צייד מהיר שצד טרף קטן יותר. דעות אחרות טוענות שהוא היה אוכל נבלות או שצד ממארב. הקרנוטאורוס תואר בשנת 1985 על ידי הפלאונטולוג הארגנטינאי חוסה בונפרטה. הקרנוטראורוס הופיע בסרט דינוזאור בתור הטורף הראשי האורב לעדרי דינוזאורים נודדים ותוקף כשהם חלשים. בסוף הסרט הוא נהרג. הוא מוצג גדול ומשוריין בהרבה מהיצור האמיתי וגם לא חי באמריקה הצפונית. הוא מככב גם כטורף הראשי בסדרה הבדיונית טרה נובה ומוצג בדומה ליצור האמיתי. הוא מופיע בכמה מסרטי המסע לעמק החלומות. הקרנוטראורוס מופיע בספר מסדרת פארק היורה: העולם האבוד. בסרט עולם היורה, הדנ"א של קרנוטאורוס שימש להכנת דינוזאור הכלאיים הקטלני "אינדומינוס רקס". הקרנוטאורוס עצמו מופיע רק בסרט "עולם היורה: נפילת הממלכה". בסרט נראה פרט שהולך לטרוף את אוון אך נטרף בעצמו בידי טירנוזאורוס רקס. בהמשך כמה קרנוטאורוסים נתפסים אך משוחררים. אחד מהם חוטף לטירנוזאורוסית את גופתו של אלי מילס. גם בעולם היורה: עולם חדש נראים קרנוטאורוסים בשוק של מלטה (אחד מהם עוזר לפגוע בריין דלאקורט) וכן ב"עמק ביוסין". כמו כן נראה פרט קרנוטאורוס בשם "טורו" בסדרה עולם היורה: מחנה הקרטיקון והוא משמש כאנטגוניסט העיקרי בעונה 1 לצד האינדונימוס רקס. בהמשך קרנוטאורוס זה נתפס ונשלט בידי שבב שליטה אך קנג'י מנפץ אותו בסוף הסדרה ו"טורו" החופשי עוזב. בסדרה כוכב פרהיסטורי נראה קרנוטאורוס המנסה להרשים נקבה באמצעות תצוגה והנפה נמרצת של ידיו הבוהקות בכחול. בנוסף הוא מופיע בסדרות פלאווורלד והדינוזאורים!. הקרנוטאורוס מופיע גם בכמה משחקי מחשב כמו Jurassic World: Alive, פארק היורה 3: בניית פארק, Jurassic World Evolution וJurassic World Evolution 2. גולגולת מדיה וקבצים בנושא קרנוטאורוס בוויקישיתוף קרנוטאורוס, באתר האנציקלופדיה של החיים (באנגלית) קרנוטאורוס, באתר GBIF (באנגלית)
אושיית רשת

אושיית רשת או משפיען הוא כינוי לאדם שצבר עוקבים רבים ופופולריות ברשתות החברתיות המקוונות או באתרים ייעודיים שלו, ויש לו השפעה ברשת האינטרנט אך גם מחוץ לה, בחברה ובקהילה בה הוא פועל. לפני עידן הרשתות החברתית היו נפוצים הבלוגים. בלוגרים ובלוגריות שכתבו על נושאים מגוונים כפוליטיקה, אופנה, מוזיקה ואפילו על חייהם האישיים, זכו לפופולריות לא מעטה. התופעה צברה תאוצה עם התפתחות הפופולריות של הרשתות החברתיות כמו פייסבוק, טוויטר, אינסטגרם, טיקטוק ועוד. אושיות רשת הן בעלות השפעה רבה בכל העולם, לעיתים הפופולריות הרבה היא כתוצאה מפרסום מוקדם של האושיה כעיתונאי, זמר או דוגמנית, אך יש והפופולריות נצברה משנינות ומקוריות ברשת בלבד. יש מוזיקאים שצברו את תחילת פרסומם כתוצאה מוויראליות ברשת דוגמת ג'סטין ביבר. יש גם "דוגמניות אינסטגרם" שעיקר פרסומן הוא מתמונות שהן מעלות לאינסטגרם, לעיתים הצלחתן לא פחותה מהדוגמניות המסורתיות, לדוגמה, נטע אלחמיסטר. לעיתים כוכבי הרשת מפרסמים מותגים מסוימים תמורת תשלום, כפרסום סמוי. בארצות הברית נציבות הסחר הפדרלית מחייבת אושיות רשת לסמן פוסטים ממומנים. למשפיענים ולמשפיעניות יש קהל עוקבים רחב ונאמן העוקב אחרי התוכן שהם מייצרים. מערכת יחסים זו מאפשרת יצירת רווח עבור המשפיען באמצעות שיווק ופרסום מוצרים, וגורמת לעוקב להרגיש "קרוב" באופן וירטואלי למשפיען אותו הוא מעריץ. מאחר שהעוקב מרגיש שהוא מכיר את המשפיען, עולה הסבירות שהעוקב יקבל את המלצותיו מאשר צפייה בפרסומת אקראית. קיילי ג'נר התעשרה מתחום האיפור בעזרת המדיה החברתית. תופעת אינטרנט יוטיובר מדיה וקבצים בנושא אושיית רשת בוויקישיתוף אושיות רשת, באתר "מזבלה" The new fame: Internet celebrity, באתר CNN (באנגלית) סטארטאפ מטורף נחשף: זו ההכנסה החדשה של משפיעני הרשת, באתר אייס, 20 בפברואר 2022 מיכל לביא, ‏משפיענים – היזהרו בפרסומיכם! על אחריותם של משפיענים ברשתות חברתיות לשידול ולפרסום לשון הרע: בעקבות ע"א (מחוזי ת"א) 52301-10-20 דרוקר נ' אליאסי (נבו 23.1.2022), משפטים שלי קרן, הן הופכות את החיים שלהן למדפסת כסף. אלה התרגילים שלהן בדרך לשם, באתר TheMarker‏, 6 בינואר 2023 מערכת ערב טוב עם גיא פינס, ‏לא סופרת את התעשייה: המספרים מאחורי נטע אלחמיסטר, באתר ‏מאקו‏, 16 בנובמבר 2017 עומר כביר, אושיות הרשת באינסטגרם: מי מממן אותן?, באתר כלכליסט, 15 ביוני 2017 אסף אוני, ‏הכירו את סוכנות המשפיענים החדשה שמגיעה לתל אביב, באתר גלובס, 26 בדצמבר 2020 כמה כסף מרוויחים משפיענים באינסטגרם - וכמה משלמים על פוסט בודד, באתר PaKoes, ‏2020-08-26
Eliica

Eliica (שם הדגם המלא: the Electric Lithium-Ion Car, ביפנית: エリーカ) היא מכונית קונספט בתצורת מכונית חשמלית אשר הוצגה ביפן בשנת 2004 על ידי פרופסור הירושי שימיזו מאוניברסיטת קיו, טוקיו. בפיתוח הדגם היו מעורבות 38 חברות. מחיר דגם ה""Eliica"" עמד על כ-30 מיליון ין יפני. פיתוח הדגם עמד על 320,000 דולר. יוצר אב-טיפוס בודד. מקור הכוח של דגם ה"Eliica" הוא מנוע המשולב בכל גלגל, כלומר מנוע גלגל (In-Wheel-Motor), אשר מפחית באופן ישיר הפסד מכני ותורם לעלייה מרחק השיוט. כיוון שלא ניתן היה להגדיל את גודלו של המנוע, היה צורך להגדיל את מספר המנועים, כלומר גלגלים, כדי להתגבר על התנגדות הנהיגה ולקבל פלט שיכול לכוון במהירות מקסימלית של 400 קמ"ש. כל אחד המנועים תוכנן לייצר כ-80 כ"ס לכל גלגל. התפוקה הכוללת היא כ-640 כ"ס, וזה מוכיח ביצועים האצה מעולה. כל גלגל מצויד בבלם, הילוך, נושאת רכזת, ומרכיבים אילו עוזרים לשפר את הביצועים המנועיים. מקור כוח של הדגם, היא סוללת ליתיום יון המיוצרים על ידי "Nippon סוללה", ומאמצת מבנה שמאחסן את הסוללה בתוך מסגרת של חומר שהרכבו אלומיניום. דגם ה"Eliica"" הוא דגם משופר של דגם "KAZ (Keio Advanced Zero-emission vehicle)", לימוזינה, בעלת 8 גלגלים, 8 נוסעים שפותחה בשנת 2003. ראש ממשלת יפן, ג'וניצ'ירו קואיזומי נהג בדגם ה"Eliica" ב-19 בדצמבר 2005, במשך 10 דקות בדרכו לפרלמנט היפני. בנוסף דגם ה-"Eliica" נבחן על ידי מושל טוקיו שינטרו אישיהארה וגם על ידי נארוהיטו, נסיך יפן. 8 גלגלים 5 נוסעים הטענה על ידי 80 סוללות ליתיום-יון זמן טעינה - 34 דקות ו-30 שניות (70% קיבולת סוללה) תאוצה בין 0 - 100 קמ"ש היא 4.0 שניות מכונית קונספט מדיה וקבצים בנושא Eliica בוויקישיתוף Eliica, סרטון באתר יוטיוב Eliica, סרטון באתר יוטיוב Eliica, סרטון באתר יוטיוב Eliica, סרטון באתר יוטיוב Eliica, סרטון באתר יוטיוב דגם "Eliica" - מפרט טכני, כולל תמונת שלדה prestigeelectriccar.com/en/history/1281/Eliica דגם "Eliica" jalopnik.com/5120911/eliica-eight-wheeled-electric-car דגם "Eliica" greenoptimistic.com/eliica-eight-wheels-electric-car דגם "Eliica" ic.sfc.keio.ac.jp/journal/profiles-of-sfc-research-projects-the-eliica-electric-vehicle דגם "Eliica", שמונה גלגלים inhabitat.com/eliica
ArchBang

ארץ' בנג (באנגלית: Arch Bang) היא הפצת גנו/לינוקס הנחשבת להפצה קלה וחסכונית במשאבים ומיועדת למחשבים בעלי חומרה חלשה. היא פותחה על ידי וילנסקי אריסטיד (Willensky Aristide), מבוססת על מערכת Arch Linux ושוחררה בתאריך 23 בספטמבר 2010. מערכת ההפעלה ניתנת להורדה בגרסת 32 או 64 ביט ומופצת כשעליה מותקנות מראש תוכניות רבות כגון: תוכנת המסרים Pidgin, דפדפן האינטרנט FireFox, חבילת יישומים משרדיים Libre Office ועוד. החל משנת 2012, המערכת מתוחזקת על ידי סטן מקלארן (Stan McLaren). להלן 5 הגרסאות האחרונות: מדיה וקבצים בנושא ArchBang בוויקישיתוף אתר האינטרנט הרשמי של ArchBang (באנגלית) הורדת ArchBang באתר Sourceforge. (באנגלית)
קו גריניץ'

קו גריניץ' הוא המרידיאן (קו אורך) העובר בין הקוטב הצפוני לקוטב הדרומי וחוצה בדרכו את מצפה הכוכבים המלכותי של גריניץ' שברובע גריניץ' בלונדון, אנגליה. על-פי המוסכמות, קו זה ברשת הגאוגרפית הוא בעל המספר 0, וכל המרידיאנים האחרים מתייחסים אליו. כשהוחל במדידת קווי האורך, נקבע "אורך אפס" שרירותית על ידי הקרטוגרפים והמודדים. במהלך המאה ה-19 התגבשה הסכמה לעבור לשיטה אחידה, אך נותרה מחלוקת בשאלה איזו עיר תעמוד בקו האפס: פריז או לונדון. בוועידת המרידיאן הבינלאומית (1884) הוסכם שאורך אפס יעבור בגריניץ', אך הצרפתים התנגדו להסכמה זו והמשיכו להשתמש בקו פריז, לבדם, במשך שנים רבות אחר כך. אורך גאוגרפי מיוצג במעלות, דקות ושניות. כשמחלקים מעגל, היקפו של כדור הארץ, 360 מעלות, לעשרים וארבע – כמספר השעות ביממה, התוצאה היא שכל 15 מעלות מייצגות מרידיאן. ישנם 24 מרידיאנים כולל מרידיאן ראשי אחד, שכל אחד מהם מייצג הפרש של שעה נוספת ביחס לקו גריניץ'. כל תזוזה על פני כדור הארץ לכיוון מזרח מקו גריניץ' ב-15 מעלות על פני היקפו של כדור הארץ תגרום לתוספת של שעה בזמן ביחס לקו גריניץ'. וכן ההפך – תזוזה של 15 מעלות שלמות מערבה תביא להפחתה של שעה ביחס לקו גריניץ'. שעון גריניץ' אזור זמן קו התאריך הבינלאומי מרידיאן ראשי מדיה וקבצים בנושא קו גריניץ' בוויקישיתוף
הדרבי של וינה

הדרבי של וינה הוא משחק כדורגל עירוני בין קבוצות הכדורגל אוסטריה וינה וראפיד וינה מהבירה האוסטרית, וינה. שני הצדדים מהווים את שתי קבוצות הכדורגל המצליחות ביותר במדינה, כששניהן יחד מחזיקות במירב התארים הלאומיים. אלה גם שני מועדוני הכדורגל הפופולריים ביותר באוסטריה עם אוהדים ברחבי המדינה כולה. המפגש הראשון בין המועדונים היה ב-8 בספטמבר 1911, כאשר ראפיד גברה על אוסטריה בתוצאה 1–4. סך הכל נערכו 322 משחקים כשראפיד ניצחה 132 מהם, אוסטריה ניצחה 117 משחקים ו-73 הסתיימו בתיקו. זהו הדרבי הוותיק ביותר באירופה אחרי הדרבי של הדרבי של גלאזגו והדרבי של אדינבורו בין הארט אוף מידלות'יאן והיברניאן (שניהם בסקוטלנד) ונחשב לאחד ממשחקי הדרבי הסוערים באירופה. שני המועדונים הגיעו משכונת היטצינג, מחוז 13, במערב וינה. היום לעומת זאת, אוסטריה משחקת באצטדיון פרנץ אימה בשכונת פאבוריטן, מחוז 10 שבדרום וינה בזמן שראפיד מארחת את משחקיה במערב העיר סמוך לפנציג (מחוז 14) באצטדיון אליאנץ. מדיה וקבצים בנושא הדרבי של וינה בוויקישיתוף הדרבי הירוק-סגול של אוסטריה, תסקיר (באנגלית) תוצאות המשחקים, סטטיסטיקה מידע נוסף (בגרמנית) קהת: "רוצה לנצח דרבי. מקווה שאמשיך לפתוח", באתר ערוץ הספורט, 22 באוקטובר 2015 ערך זה הוא קצרמר בנושא כדורגל. אתם מוזמנים לתרום לוויקיפדיה ולהרחיב אותו.
יוליאנה מריה מבראונשווייג-וולפנביטל

יוליאנה מריה, דוכסית בראונשווייג-וולפנביטל (בגרמנית: Juliane Marie von Braunschweig-Wolfenbüttel;‏ 4 בספטמבר 1729 - 10 באוקטובר 1796), הייתה אשתו של פרדריק החמישי, מלך דנמרק. יוליאנה מריה נולדה בוולפנביטל ב-4 בספטמבר 1729 לפרדיננד אלברכט השני, דוכס בראונשווייג-וולפנביטל ולאנטוניטה, נסיכת בראונשווייג-לינבורג, בתם של לודוויג רודולף, דוכס בראונשווייג-לינבורג וכריסטינה לואיזה, נסיכת אטינגן-אטינגן. יוליאנה מריה הייתה דודניתם של מריה תרזה ופיוטר השני, קיסר רוסיה, גיסתו של פרידריך השני, מלך פרוסיה ודודתו של פרידריך וילהלם השני, מלך פרוסיה. ב-8 ביולי 1752 התחתנה יוליאנה מריה עם פרדריק החמישי, מלך דנמרק, שהתאלמן זמן קצר קודם לכן מאשתו הראשונה - לואיז, נסיכת בריטניה. הנישואים שהוסדרו על ידי הרוזן מולטקה, לא התקבלו בברכה על ידי העם, שסבר שמוקדם מדי למלך להינשא בשנית. בנוסף, לא זכתה יוליאנה מריה לאהדה יתרה בחצר המלכות בשל טעמה האישי שהיה שונה מזה של המלך ובשל כללי ההתנהגות הנוקשים שהתאימו לחצרות המלכות הגרמניים והיו פחות ידידותיים מאלה שהיו נהוגים על ידי לואיז האנגליה. ליוליאנה מריה ולפרדריק נולד בן אחד - פרדריק, נסיך הכתר של דנמרק, והיא עשתה כל שביכולתה לחנך אותו כראוי. יוליאנה מריה לא התערבה בענייני השלטון בעת שלטון בעלה, על אף שגיסה פרידריך השני, מלך פרוסיה קיווה שתשפיע למענו בחצר המלוכה הדנית. בשנת 1766 מת בעלה פרדריק החמישי, מלך דנמרק, ובנה החורג כריסטיאן השביעי, מלך דנמרק עלה לשלטון במקומו. בשנת 1770 הפך כריסטיאן השביעי לחולה נפש, ובעקבות כך שלטו בדנמרק אשתו קרוליין מתילדה, נסיכת בריטניה, יחד עם מאהבה יוהאן פרידריך שטרואנזה. בשנת 1772 תפס בנה פרדריק, נסיך הכתר של דנמרק את השלטון, תוך שיוליאנה מריה שלטה למעשה יחד עם אובה הו-גולדברג. יוליאנה מריה הייתה ממונה על חינוכו של בנו של כריסטיאן - פרדריק, ואף ניסתה לחתן אותו בשנת 1781 עם נסיכה פרוסית. בשנת 1780 העניקה יוליאנה מריה מקלט לילדי אחיה אנטון אולריך, דוכס בראונשווייג, לאחר שחתמה על הסכם עם יקטרינה השנייה, קיסרית רוסיה. בשנת 1784 ביצע פרדריק הפיכה שלטונית, ותפס את השלטון. בשנת 1785 הציע לה גוסטב השלישי, מלך שוודיה עזרה בתפיסת השלטון מחדש, אולם יוליאנה מריה סירבה, וב-10 באוקטובר 1796 היא מתה בארמון פרדנסבורג. על שמה נקראה יוליאנה, נסיכת סקסוניה-קובורג-זאלפלד. מדיה וקבצים בנושא יוליאנה מריה מבראונשווייג-וולפנביטל בוויקישיתוף יוליאנה מריה מבראונשווייג-וולפנביטל, באתר "Find a Grave" (באנגלית)